Սեն Մոր դե Ֆոսե

Սեն Մոր դե Ֆոսե ( . ), քաղաք և համայնք Ֆրանսիայի Իլ դը Ֆրանս երկրամասի Վալ դը Մառն դեպարտամենտում։ Փարիզի հարավ-արևելյան արվարձանն է։ Զբաղեցնում է 11,25 քառակուսի կիլոմետր տարածք։ Բնակչության թվաքանակը 2007 թվականի տվյալներով եղել է 75 748։

Սեն Մոր դե Ֆոսեն Վանեսա Պարադիի և Մանու Կաչեի ծննդավայրն է։

Պատմություն և տնտեսություն 
638 թվականին ներկայիս քաղաքի տեղում հիմնվել է Սուրբ Պետրոսի աբբայությունը։ 868 թվականին այնտեղ են տեղափոխվել սուրբ Մաուրուսին (Մոր) վերագրվող մասունքները, ինչն էլ քաղաքի անվանակոչության հիմք է հանդիսացել և ապահովել ուխտավորների զգալի հոսք։

1541 թվականին Սեն Մորում սկսվել է կարդինալ դյու Բելլեին պատկանող ամրոցի շինարարությունը։ Նախագիծը պատրաստել է ճարտարապետ Ֆ. Դելորմը . Հետագայում տարածքը փոխանցվել է Կոնդեների  իշխանական տոհմին, իսկ ֆրանսիական հեղափոխության ժամանակ ազգայնացվել է։

19-րդ դարում Սեն-Մորի բնակչությունն զգալիորեն աճել է՝ բնակավայրի սանիտարական պայմանների և Փարիզի հետ հաղորդակցության բարելավման շնորհիվ։ Սակայն քաղաքը զգալիորեն տուժել է ֆրանս-պրուսական պատերազմի և 20-րդ դարասկզբի երկու ջրհեղեղի ժամանակ։

Ներկայումս քաղաքում գործում են մի շարք ոչ մեծ ձեռնարկություններ, RATP-ի դեպոն և Essilor հետազոտական կենտրոնը։

Ժողովրդագրություն

Անվանի անձինք 
Ֆիլիպ Դուալե (1908 – 1977), ջրասուզակ, հետազոտող, գրող. Ժակ Իվ Կուստոյի ընկերակիցը

Վինչենցո Պերուջա (1881–1925), իտալացի գող, ով 1911 թ. օգոստոսի 21-ին հափշտակել է Մոնա Լիզան

Լորան Պիմոն (ծնվել է 1965 թ. Սեն Մոր դե Ֆոսեում. ֆրանսիացի ֆուտբոլիստ

Ժերմեն Տայֆեռ (1892–1983), կոմպոզիտոր, կոմպոզիտորների Les Six խմբի միակ կին անդամը

Քույր քաղաքներ 

Սեն Մոր դե Ֆոսեի քույր քաղաքներն են՝

 Լա Լուվյեր, Բելգիա
 Զիգինշոր (քաղաք), Սենեգալ
 Ռիմինի, Իտալիա
 Համելն, Գերմանիա
 Բոգնոր Ռիջիս, Միացյալ Թագավորություն
 Լեյրիա, Պորտուգալիա
 Պֆորցհայմ, Գերմանիա
 Ռամաթ Հաշարոն, Իսրայել

Ծանոթագրություններ

Արտաքին հղումներ 

Historical and Archaeological Association
Site des conseillers municipaux de l'opposition (PS-PC)
 Սեն Մոր դե Ֆոսե քաղաքի պաշտոնական կայքը )

Վիքիպեդիա:Հոդվածներ Module:URL-ի բարդ մուտքով
Ֆրանսիայի քաղաքներ
Ֆրանսիայի համայնքներ
Իդ դե Ֆրանս
Իդ դե Ֆրանսի բնակավայրեր
Փարիզ
Իդ դե Ֆրանսի համայնքներ
Ֆրանսիայի բնակավայրեր
Փարիզի արվարձաններ